Descoperire neașteptată într-un vehicul românesc oprit în Germania. Șoferul "a uitat" limba când a fost întrebat de pachete
Un microbuz românesc a fost oprit în Germania, iar polițiștii au făcut o descoperire neașteptată. Întrebat despre pachetele din vehicul, șoferul a început "să nu mai înțeleagă" limba.
În microbuz se aflau două valize cu haine și mai multe cutii în care se aflau 63 de laptopuri și telefoane mobile în ambalaje originale.
Polițiștii i-au întrebat pe cei trei pasageri din vehicul cui aparțin cutiile, iar șoferul în vârstă de 37 de ani a spus că este propietarul obiectelor și că le-a cumpărat din Danemarca, scrie presseportal.
Agenții i-au cerut bărbatului dovada achiziționării bunurilor electronice, moment în care acesta a început să spuncă că nu mai înțelege limba germană.
Duși la secție, polițiștii au stabilit că telefoanele mobile și laptopurile erau ale unei femei din microbuz și că ea voia să le ducă în România.
Electrocasnicele au fost confiscate sub suspiciunea de furt, iar valoarea totală a acestora este de aproximativ 21.500 de euro. A fost deschisă o anchetă în Danemarca.